32005R1804
L 290/10
JURNALUL OFÍCIAL AL UNIUNII EUROPENE
REGULAMENTUL (CE) NR. 1804/2005 AL COMISIEI
din 3 noiembrie 2005
de modificare a Regulamentului (CEE) nr. 2807/83 de definire a procedurilor speciale de înregistrare a informațiilor privitoare la capturile de pește de către statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului (1) din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului, în special articolul 22 alineatul (3),
întrucât:
(1)
Regulamentul (CE) nr. 1954/2003 al Consiliului din 4 noiembrie 2003 privind gestionarea efortului de pescuit referitor la anumite zone și resurse de pescuit comunitare și de modificare a Regulamentului (CEE) nr. 2847/93 și de abrogare a Regulamentelor (CE) nr. 685/95 și (CE) nr. 2027/95 (2) stabilește criteriile și procedurile pentru instituirea unui sistem de gestionare a efortului de pescuit în apele occidentale.
(2)
Regulamentul (CE) nr. 1415/2004 al Consiliului din 19 iulie 2004 de stabilire a nivelului maxim anual al efortului de pescuit pentru anumite zone și activități de pescuit (3) stabilește nivelul maxim anual al efortului de pescuit pentru fiecare stat membru și pentru fiecare zonă de pescuit și pescărie definite la articolele 3 și 6 din Regulamentul (CE) nr. 1954/2003.
(3)
Regulamentul (CEE) nr. 2807/83 al Comisiei din 22 septembrie 1983 de definire a procedurilor speciale de înregistrare a informațiilor privitoare la capturile de pește de către statele membre (4) nu mai este în conformitate cu Regulamentele (CE) nr. 1954/2003 și 1415/2004 în ceea ce privește apele occidentale. Prin urmare, este necesar să se modifice anexa VIa la Regulamentul (CEE) nr. 2807/83 pentru a se ține seama de noile dispoziții.
(4)
Regulamentul (CE) nr. 779/97 al Consiliului (5) a introdus dispoziții pentru gestionarea efortului de pescuit în Marea Baltică. Obligațiile existente referitoare la înregistrarea efortului de pescuit în Marea Baltică ar trebui să rămână în vigoare.
(5)
Măsurile prevăzute de prezentul regulament sunt conforme cu avizul Comitetului pentru sectorului pescuitului și acvaculturii,
ADOPTĂ PREZENTUL REGULAMENT:
Articolul 1
Anexa VIa la Regulamentul (CEE) nr. 2807/83 se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 noiembrie 2005.